APSTIPRINĀTS
SIA „Jēkabpils autobusu parks"
atsavināšanas un  nomas tiesību 
izsoles komisijas
2024.gada 3.oktobra sēdē
 protokols Nr.JAP-IZ-2024/07
IZSOLES NOTEIKUMI
SIA “JĒKABPILS AUTOBUSU PARKS” KUSTAMĀS MANTAS – METĀLLŪŽŅU  ATSAVINĀŠANA
TREŠĀS IZSOLES NOTEIKUMI
I VISPĀRĪGĀ INFORMĀCIJA
1.1. Izsoles noteikumi nosaka kārtību, kādā organizējama SIA Jēkabpils autobusu parks kustamās mantas – metāllūžņu, pārdošanu izsolē saskaņā ar nolikumu un SIA Jēkabpils autobusu parks 2024.gada 3.oktobrī atsavināšanas komisijas lēmumu (protokols Nr.JAP-IZ-2024/07) „Par metāllūžņu pārdošanu".
1.2. Izsoli organizē SIA Jēkabpils autobusu parks atsavināšanas komisija (turpmāk – Izsoles komisija).
1.3. Izsoles uzvarētāja noteikšanas kritērijs – augstākā mantas (metāllūžņu) cena.
1.4. Izsoles noteikumu saņemšana – Izsoles noteikumus jebkura persona var saņemt SIA „Jēkabpils autobusu parks” mājas lapā – www.jekabpilsap.lv, sadaļā – Izsoles.
1.5. Izsole uzskatāma par notikušu, ja izsolē iesniegts vismaz 1 (viens) pieteikums. Ja uz izsoli ieradies tikai viens izsoles dalībnieks, notiek solīšana un izsolāmo objektu piedāvā pirkt vienīgajam izsoles dalībniekam par cenu, kuru veido izsoles sākumcena, kas paaugstināta par vienu izsoles soli.
1.6. Izsole var tikt pārtraukta jebkurā brīdī, ja SIA Jēkabpils autobusu parks  atsavināšanas un  nomas tiesību izsoles komisijai tam ir objektīvs pamatojums.

II METĀLLŪŽŅU RAKSTUROJUMS
2.1. Atrašanās vieta: Akurāteri, Salas pagasts, Jēkabpils novads. 
2.2. Izsoles objekts ietver - 12AM un 12M (autobusi),  un 5A (negabarīts) kategorijas metāllūžņus (turpmāk tekstā – metāllūžņi), aptuvenais apjoms 35 tonnas.
2.3. Metāllūžņu iekraušanu, izvešanu, nosvēršanu, teritorijas sakārtošanu un citus izdevumus, kas saistīti ar metāllūžņu utilizāciju un dokumentācijas nokārtošanu,  nodrošina Pircējs par saviem līdzekļiem un ar savu transportu. 
2.4. Pēc metāllūžņu pieņemšanas Pircējam nav tiesības samazināt cenu, saistībā ar tā sastāvu un kvalitāti. Pircējam metāllūžņu sastāvs un kvalitāte ir jānovērtē pirms piedāvājuma iesniegšanas dalībai izsolē.
2.5. Metāllūžņu norādītais svars ir aptuvens un faktiskais svars tiks noteikts pie metāllūžņu izvešanas un nosvēršanas. To svēršana un svara fiksācija notiek tikai ar SIA “Jēkabpils autobusu parks” pārstāvja klātbūtni. Metāllūžņi tiek izsolīti pa daļām, ar kurām izsoles dalībnieki tiek iepazīstināti pirms izsoles un to sastāvs vairs netiek mainīts.
2.6. Ar realizējamo objektu un to daļām interesenti var iepazīties to atrašanās vietās - Akurāteri, Salas pagasts, Jēkabpils novads, iepriekš vienojoties par apskates laiku piezvanot pa tālruni 29206072.

III INFORMĒŠANA PAR IZSOLI
3.1. Sludinājumi par izsoli publicējami laikrakstā „Brīvā Daugava", kā arī SIA Jēkabpils autobusu parks interneta mājas lapā www.jekabpilsap.lv un citur ne vēlāk kā 10 (desmit) darba dienas pirms izsoles.

IV IZSOLES VEIDS, MAKSĀJUMI UN DALĪBNIEKI
4.1 Izsoles vieta: SIA Jēkabpils autobusu parks, administrācijas ēka, Akurāteri, Salas pag., Jēkabpils nov.
4.2 Izsoles laiks: 2024. gada 21.oktobrī plkst.13:00.
4.3 Izsoles objekta nosacītās cena   EUR180,- (viens simts deviņdesmit euro) par  vienu tonnu.
4.4 Izsoles veids – izsole ar augšupejošu soli.
4.5 Izsoles solis – EUR 10,-.
4.6 Izsoles metode – mutiska izsole.
4.7 Maksāšanas līdzekļi – Pilnībā euro ar pārskaitījumu pēc izrakstītā rēķina. 
4.8 Nodrošinājums -  personām, kuras vēlas piedalīties atsavināmās mantas izsolē, ir jāpārskaita nodrošinājums 10% apmērā no šo noteikumu 4.3.punktā minētās izsoles sākumcenas par visu aptuveno mantas apjomu (2.2.punkts). SIA Jēkabpils autobusu parks (reģ.Nr.45403003245, norēķinu konts: LV14UNLA0009000425301, A/S “SEB Banka”, kods UNLALV2X) ar norādi “Metāllūžņu izsoles nodrošinājums". 
Ja pretendents nav iemaksājis nodrošinājuma naudu, pie izsoles netiek pielaists. Nodrošinājuma summa izsoles pretendentiem, izņemot izsoles uzvarētāju, 5 (piecu) darba dienu laikā tiek atgriezta uz pretendenta norādīto bankas kontu.
4.9 Izsoles dalībnieku reģistrācija līdz 2024.gada 21.oktobra plkst.12.45. Personas, kuras vēlas piedalīties izsolē, iesniedz Izsoles komisijai šādus dokumentus: 
4.9.1  fiziskā persona vai tās pilnvarota persona, uzrādot pasi vai personas apliecību;
4.9.1.1. noteiktas formas pieteikumu (pielikums nr.2);
4.9.1.2. izsoles nodrošinājuma iemaksu apliecinošu dokumentu;
4.9.1.3. notariāli apliecinātu pilnvaru, ja fizisko personu pārstāv pilnvarnieks, kur pilnvarā jābūt norādītam, kādām konkrētām darbībām šī persona ir pilnvarota.
4.9.2  juridiskā persona, pārstāvim uzrādot pasi vai personas apliecību:
4.9.2.1 noteiktas formas pieteikumu (pielikums nr.2);
4.9.2.2 izsoles nodrošinājuma iemaksu apliecinošu dokumentu;
4.9.2.3 izsoles dalībnieka lēmējinstitūcijas lēmumu par transportlīdzekļa iegādi;
4.9.2.4 Uzņēmumu reģistra izziņu par izsoles dalībnieka amatpersonu pārstāvības tiesībām;
4.9.2.5 pilnvaru pārstāvēt izsoles dalībnieku izsolē, ja izsoles dalībnieku pārstāv persona, kuras pārstāvības tiesības neizriet no šo noteikumu 4.9.2.4.punktā norādītās izziņas. Pilnvarā ir jābūt norādītam, kādām konkrētām darbībām šī persona ir pilnvarota.
4.10 Izsoles dalībnieks netiek reģistrēts, ja:
4.10.1 nav vēl iestājies vai ir beidzies dalībnieku reģistrācijas termiņš;
4.10.2 ja nav iesniegti visi šo noteikumu 4.9.1.punktā (fiziskām personām) vai 4.9.2.punktā (juridiskajām personām) minētie dokumenti;
4.10.3 fiziska vai juridiska persona saskaņā ar spēkā esošajiem normatīvajiem aktiem nevar iegūt īpašumā izsolāmo objektu.
4.11 Izsoles dalībniekus reģistrē uzskaites žurnālā, kurā norāda šādas ziņas:
4.11.1. dalībnieka kārtas numurs;
4.11.2. vārds un uzvārds, personas kods vai juridiskās personas nosaukums, reģistrācijas numurs;
4.11.3. atzīme par izsoles reģistrācijas un nodrošinājuma maksas nomaksu;
4.11.4. atzīme par to, ka izsoles dalībnieks ir iepazinies ar izsoles noteikumiem.
4.12 Izsoles rīkotāji nav tiesīgi līdz izsoles sākumam sniegt informāciju par izsoles dalībniekiem.
V  IZSOLES NORISE
5.1. Izsoli vada šo noteikumu 1.2. punktā minētais Izsoles komisijas vadītājs, viņa prombūtnē - komisijas vadītāja vietnieks vai norīkota persona no komisijas locekļiem.
5.2. Izsoles dalībnieks vai tā pilnvarotā persona izsoles telpā uzrāda izsoles dalībnieka reģistrācijas apliecību, dalībnieka pasi vai personas apliecību. Izsoles komisija pārbauda izsoles dalībnieka pilnvaras, pēc kā izsoles dalībnieku sarakstā ieraksta solītāja vārdu un uzvārdu, solītājs parakstās, piekrītot izsoles noteikumos nosacītajai kārtībai, viņam izsniedz reģistrācijas karti, kuras numurs atbilst reģistrācijas kārtas numuram.
5.3. Ja izsoles dalībnieks vai tā pilnvarotā persona izsoles telpā nevar uzrādīt izsoles dalībnieka reģistrācijas apliecību un pasi vai personas apliecību, izsoles dalībnieks skaitās neieradies uz izsoli.
5.4. Pirms izsoles sākuma izsoles komisija pārliecinās par reģistrēto izsoles dalībnieku ierašanos. Ja izsoles komisija konstatē, ka kāds no reģistrētajiem izsoles dalībniekiem noteiktajā laikā nav ieradies, tad šis izsoles dalībnieks skaitās nepiedalījies izsolē un viņam neatmaksā nodrošinājuma naudu.
5.5. Izsoles vadītājs īsi raksturo pārdodamo kustamo mantu, paziņo nosacīto sākumcenu, kā arī izsoles soli – summu, par kādu nosacītā cena tiek paaugstināta ar katru nākamo solījumu. 
5.6. Pēc izsoles vadītāja ziņojuma sākas solīšanas process.
5.7. Solīšana notiek tikai pa vienam izsoles solim.
5.8. Izsoles vadītājs nosauc izsolāmās kustamās mantas sākotnējo cenu un jautā: „Kurš sola vairāk?”
5.9. Izsoles dalībnieki solīšanas procesā paceļ savu reģistrācijas kartīti ar numuru, kas apliecina cenas paaugstināšanu par vienu izsoles soli.
5.10. Izsoles vadītājs atkārto solītāja reģistrācijas numuru un piedāvāto cenu. Ja neviens no dalībniekiem vairs augstāku cenu nepiedāvā, izsoles vadītājs trīs reizes atkārto pēdējo augstāko cenu un fiksē to ar vārdu “pārdots”. Tas nozīmē, ka kustamā manta ir pārdota personai, kas solījusi pēdējo augstāko cenu. Dalībnieka reģistrācijas numurs un solītā cena tiek ierakstīti izsoles protokolā.
5.11. Jebkādus komunikācijas līdzekļus izsoles laikā lietot aizliegts.
5.12. Ja uz izsoli ieradies tikai viens izsoles dalībnieks, notiek solīšana un izsolāmo transportlīdzekli piedāvā pirkt vienīgajam izsoles dalībniekam par cenu, kuru veido izsoles sākumcena, kas paaugstināta par vienu izsoles soli. Ja izsoles dalībnieks nosola izsolāmo transportlīdzekli par šajā punktā norādīto cenu, izsoles dalībnieks tiek uzskatīts par izsoles uzvarētāju.
5.13. Par izsoles norisi tiek rakstīts protokols, kurā tiek norādīta solīšanas gaita un katra izsoles dalībnieka nosolītā cena. Katrs izsoles dalībnieks ar savu parakstu protokolā apliecina norādītās cenas atbilstību viņa pēdējai nosolītajai cenai.
5.14. Izsoles dalībnieks, kurš piedāvājis visaugstāko cenu, pēc nosolīšanas nekavējoties ar savu parakstu protokolā apliecina tajā norādītās cenas atbilstību nosolītajai cenai. Ja izsoles dalībnieks, kurš nosolījis transportlīdzekli, neparakstās protokolā, tiek uzskatīts, ka viņš atteicies no nosolītā transportlīdzekļa. Pēc izsoles komisijas lēmuma viņš tiek svītrots no izsoles dalībnieku saraksta un viņam netiek atmaksāta nodrošinājuma nauda. Šajā gadījumā par īpašuma nosolītāju tiek uzskatīts izsoles dalībnieks, kurš piedāvājis nākošo augstāko cenu un viņam tiek piedāvāts protokolā apliecināt ar savu parakstu piekrišanu slēgt pirkuma līgumu.
5.15. Ja šo noteikumu 5.14.punktā noteiktajā gadījumā pirkums tiek piedāvāts dalībniekam ar otro augstāko nosolīto cenu un šī persona atsakās parakstīt pirkuma līgumu, viņa zaudē tiesības uz nosolīto transportlīdzekli. Nodrošinājuma nauda šādam dalībniekam netiek atmaksāta un tiek izziņota atkārtota izsole.
5.16. Izsoles dalībniekiem, kuri nav nosolījuši pārdodamo transportlīdzekli, piecu darba dienu laikā pēc attiecīga iesnieguma saņemšanas tiek atmaksāta nodrošinājuma nauda.

VI IZSOLES PROTOKOLA UN REZULTĀTU APSTIPRINĀŠANA
6.1. Izsoles komisija 1 (vienas) darba dienas laikā pēc izsoles apstiprina izsoles protokolu.
6.2. Izsoles rezultātus 5 (piecu) darba dienu laikā pēc maksājumu apstiprinošo dokumentu saņemšanas un pārbaudes par līdzekļu ienākšanu uzņēmuma norēķinu kontā, apstiprina SIA Jēkabpils autobusu parks atsavināšanas komisija.
6.3. Sūdzības par izsoles komisijas un/vai izsoles vadītāja darbībām var iesniegt SIA Jēkabpils autobusu parks (Akurāteri, Salas pag., Jēkabpils nov.) administrācijā trīs darba dienu laikā pēc izsoles.

VII NORĒĶINI PAR NOSOLĪTO KUSTAMO MANTU UN PIRKUMA LĪGUMA SLĒGŠANA
7.1. Izsoles dalībnieks, kurš atzīts par transportlīdzekļa nosolītāju, personīgi vai ar pilnvarotās personas starpniecību 1 (vienas) darba dienu laikā jānoslēdz pirkuma līgums par izsolē iegūto transportlīdzekli.  
7.2. Izsoles dalībnieks, kurš atzīts par objekta nosolītāju, personīgi vai ar pilnvarotās personas starpniecību 1 (vienas) darba dienas laikā saņem izziņu norēķinam par izsolē iegūto objektu.
7.3. Izsoles dalībniekam 5 (piecu) darba dienu laikā pēc šo noteikumu 7.2.punktā minētās izziņas saņemšanas jāveic atlikušie maksājumi par transportlīdzekļa pirkšanu. Pēc maksājumu veikšanas, maksājumu apliecinošie dokumenti iesniedzami SIA Jēkabpils autobusu parks administrācijā.
7.4. Ja transportlīdzekli nosolījušais izsoles dalībnieks šo noteikumu 7.3.punktā noteiktajā termiņā nav norēķinājies šajos noteikumos minētajā kārtībā, viņš zaudē tiesības uz nosolīto transportlīdzekli. Nodrošinājuma nauda attiecīgajam dalībniekam netiek atmaksāta.
7.5. Ja nosolītājs noteiktajā laikā nav samaksājis nosolīto cenu, par to informē izsoles dalībnieku, kurš nosolījis nākamo augstāko cenu un šim izsoles dalībniekam ir tiesības 5 (piecu) darba dienu laikā no paziņojuma saņemšanas dienas paziņot izsoles rīkotājam par kustamās mantas-transportlīdzekļa pirkšanu par paša solīto augstāko cenu.

VIII NENOTIKUŠĀS IZSOLES
8.1. Izsoles komisija pieņem lēmumu par izsoles atzīšanu par nenotikušu:
8.1.1 ja uz izsoli nav reģistrēts vai uz izsoli nav ieradies neviens izsoles dalībnieks;
8.1.2. ja izsole notiek citā vietā un laikā, nekā norādīts sludinājumā;
8.1.3. ja tiek konstatēts, ka bijusi noruna kādu atturēt no piedalīšanās solīšanā;
8.1.4. ja neviens izsoles dalībnieks nav pārsolījis izsoles sākumcenu;
8.1.5. ja izsolē starp dalībniekiem konstatēta vienošanās, kas iespaidojusi izsoles rezultātus vai gaitu;
8.1.6. ja vienīgais izsoles dalībnieks, kurš nosolījis izsolāmo kustamo mantu, nav parakstījis kustamās mantas pirkuma līgumu;
8.1.7. ja neviens no izsoles dalībniekiem, kurš atzīts par nosolītāju, neveic pirkuma maksas samaksu šajos noteikumos nosacītajā termiņā;
8.1.8. ja izsolāmo kustamo mantu nopirkusi persona, kurai nav bijušas tiesības piedalīties izsolē;
8.1.9. ja izsoles darījums tiek atzīts par spēkā neesošu.

SIA Jēkabpils autobusu parks
atsavināšanas komisijas priekšsēdētājs				_________________/A.Vetere

Pielikums Nr.1
SIA Jēkabpils autobusu parks kustamās mantas –
Par metāllūžņu atsavināšanu
[bookmark: OLE_LINK1][bookmark: OLE_LINK2]
Papildus informācija

1. Informācija par kustamo mantu:
	[bookmark: _Hlk175666898]Nr.p.k.
	Izsolāmais objekts
	Aptuvenais daudzums tonnās
	Sākumcena 

	1.
	Metālu negabarīta lūžņi (5A)*
	5
	180 EUR/t

	2.
	Pasažieru autobusi un vieglā automašīna (12AM un 12M)*
	30
	180 EUR/t


*Noteikumos minētais lūžņu daudzums tonnās ir norādīts aptuvens, to svars tiks precizēts pie svēršanas.
2. Kustamā manta (objekts), katrā punktā norādītā vienība, tiek izsolīta pa daļām, atklātā izsolē ar augšupejošu soli.

3. Objekta apskates vieta: „Akurāteri”, Salas pagasts, Jēkabpils novads teritorija. Apskate iespējama darba dienās no plkst. 09:00 līdz 16:00, par laiku iepriekš vienojoties ar kontaktpersonu. 

4. Pretendentam jāorganizē metāllūžņu svēršana, transportēšana un teritorijas sakārtošana bez papildus maksas. Preces svēršana notiek tikai ar SIA “Jēkabpils autobusu parks” pārstāvja klātbūtni.

5. Katrs autobuss (12AM un 12M metāllūznis) tiek svērts un izvests no teritorijas neizkomplektēts (sēdekļi, logu stikli, riepas, plastmasas detaļas utt). 










Pielikums Nr.2.
SIA Jēkabpils autobusu parks kustamās mantas –
Par metāllūžņu atsavināšanu


PIETEIKUMS DALĪBAI 
SIA Jēkabpils autobusu parks kustamās mantas –  METĀLLŪŽŅU IZSOLĒ 

	Informācija par Pretendentu
	

	Pretendenta nosaukums:
	

	Reģistrācijas numurs un datums:
	

	Juridiskā adrese:
	

	Pasta adrese:
	

	Tālrunis:
	
	Fakss:
	

	E-pasta adrese:
	

	Finanšu rekvizīti

	Bankas nosaukums:
	

	Bankas kods:
	

	Konta numurs:
	


Ar šī pieteikuma iesniegšanu  piesakām savu dalību kustamās mantas - metāllūžu izsolei, kas notiks 2024.gada 21.oktobrī.
Apliecinām, ka:
1. esam iepazinušies ar izsoles nolikuma, tai skaitā visu tā pielikumu, saturu, atzīstam to par pareizu, saprotamu un atbilstošu;
2. esam maksātspējīga fiziska/juridiska persona, kurai ir tiesības iegūt īpašumā Kustamo īpašumu;
3. esam iesnieguši dokumentus, kas atbilst Izsoles noteikumos un normatīvajos tiesību aktos izvirzītajām prasībām, un sniegtās ziņas ir patiesas;
4. piekrītam  mūsu personas datu apstrādei, kas nepieciešama Izsoles norises organizēšanai un kustamā īpašuma pārdošanai;
5. piedāvātajā summā ir iekļautas visas ar metāllūžņu iekraušanu un izvešanu nepieciešamās izmaksas, t.sk. iespējamie metāllūžņu piesārņojumu novēršanas izdevumi.

Pieteikumam pievienoti (atzīmēt ar “x”):
fiziskai personai
□	nodrošinājuma iemaksu apliecinošs dokuments uz ___ lp.;
□ 	apliecinājumu, ka piekrīt savu personas datu (telefona numura vai elektroniskās pasta adreses) apstrādei informācijas nosūtīšanai un saziņai;
□	notariāli apliecināta pilnvara pārstāvēt fizisko personu Kustamā īpašuma pirkšanā, ja fiziska persona pati nepiedalās klātienē. Pilnvarā norāda, kādām konkrētām darbībām šī persona tiek pilnvarota;
□	______________________________________________________________ (citi dokumenti).

juridiskai personai
□	nodrošinājuma iemaksu apliecinošs dokuments uz ___ lp.;
□	apliecinājumu, ka piekrīt savu personas datu (telefona numura vai elektroniskās pasta adreses) apstrādei informācijas nosūtīšanai un saziņai;
□	apliecinājumu, ka  pretendentam uz pieteikuma iesniegšanas brīdi nav pasludināts maksātnespējas process, tiesiskās aizsardzības process vai ārpustiesas tiesiskās aizsardzības process, nav apturēta vai izbeigta saimnieciskā darbība, nav uzsākts likvidācijas process, nav nodokļu parādu, tostarp nekustamā īpašuma nodokļu parādu;
□	Uzņēmumu reģistra izziņu par izsoles dalībnieka amatpersonu pārstāvības tiesībām;
□	Ārvalstu kompetentas institūcijas pilna izziņa par amatpersonu pārstāvības tiesībām; 
□	pilnvaru pārstāvēt izsoles dalībnieku izsolē, ja to pārstāv persona, kuras pārstāvības tiesības nav norādītas Uzņēmumu reģistra vai ārvalstu reģistra izsniegtajā izziņā.
□	______________________________________________________________ (citi dokumenti).

Pieteikuma pievienoti dokumenti kopā uz ____ lapām.

___________________________                           ___________________________
(paraksts)                                                                                     (paraksta atšifrējums)


Pielikums nr.3
SIA Jēkabpils autobusu parks kustamās mantas –
Par metāllūžņu atsavināšanu
[bookmark: _Hlk175668486]
PROJEKTS
PIRKUMA LĪGUMS

Līguma sagatavošanas vieta un datums Jēkabpils, 2024.gada __.______________
Līguma spēkā stāšanās datums ir tā parakstīšanas datums (pēdējā pievienotā droša elektroniskā paraksta un tā laika zīmoga datums).

Sabiedrība ar ierobežotu atbildību „Jēkabpils autobusu parks”, vienotais reģistrācijas Nr., _________________personā, kurš rīkojas uz Statūtu pamata, (turpmāk –Pārdevējs), no vienas puses, un 
__________________________vienotais reģistrācijas Nr._____________, (turpmāk – Pircējs), kuras vārdā uz ___________ pamata rīkojas______________, no otras puses, 
turpmāk abi kopā - Puses vai katrs atsevišķi - Puse, pamatojoties uz Iznomātāja atsavināšanas izsoles komisijas  _______ lēmumu Nr._____, noslēdz šādu Līgumu par sekojošo:

1. LĪGUMA PRIEKŠMETS
1.1. Pārdevējs apņemas pārdot, bet Pircējs apņemas iegādāties izsoles rezultātā nosolītos metāllūžņus, tai skaitā nolietoti transportlīdzekļi (turpmāk tekstā – Prece) un veikt apmaksu saskaņā ar šā Līguma noteikumiem.
1.2. Prece tiek pārdota Pircējam vienā vai atsevišķās partijās, tādos apjomos, vērtībā un termiņos, kurus Puses savstarpēji rakstiski saskaņo.
1.3. Preces nosaukums, daudzums, vērtība un samaksas termiņš katrā atsevišķā partijā tiek noteikts saskaņā šī līguma 1.2.punktu, kas tiek atspoguļota preču pavadzīmēs - rēķinos. 

2. PRECES PIRKŠANAS NOTEIKUMI
2.1. Preces vai katras atsevišķas Preces partijas nodošana un pieņemšana, pēc Preces nosvēršanas uz Pircēja nodrošinātiem sertificētiem svariem,  tiek noformēta ar preču pavadzīmi - rēķinu, kuru paraksta Pušu pilnvaroti pārstāvji Preces nodošanas brīdī.
2.2. Preču pavadzīmē - rēķinā Pārdevējs norāda apmaksas datumu, kā arī citus nepieciešamos rekvizītus un datus.
2.3. Atbildība par Preces saglabāšanu, viss risks par Preces bojājumu, zaudējumu vai bojāeju pāriet Pircējam no preču pavadzīmes - rēķina parakstīšanas brīža.
	
3. LĪGUMA SUMMA UN APMAKSAS NOTEIKUMI
3.1. Preces cena, kuru Pircējs maksā Pārdevējam ir EUR ______ (____________), neieskaitot PVN, par 1 tonnu Preces.
3.2. Preces faktiskais svars tiks noteikts pie Preces izvešanas, veicot svēršanu Pārdevēja pārstāvja klātbūtnē.
3.3. Samaksu par Preci Pircējs veic saskaņā ar faktiski piegādāto un/vai Līgumā noteiktajā kārtībā pieņemto Preci. Pircējs samaksā 5 (piecu) darba dienu laikā pēc preces pieņemšanas – nodošanas akta, preču pavadzīmes-rēķina parakstīšanas, pārskaitot naudu Pārdevēja iesniegtajā rēķinā norādītajā bankas kontā.
3.4. Pārdevējam ir tiesības Pircējam neizsniegt un nepārdot preci, ja nav pilnībā samaksāts kāds no iepriekšējiem maksājumiem, kam ir iestājies samaksas termiņš.

4. LĪGUMSLĒDZĒJU PUŠU TIESĪBAS UN PIENĀKUMI
4.1. Pārdevējs apņemas:
4.1.1. Pārdot un nodot Preci saskaņā ar šī Līguma nosacījumiem kopš šī Līguma parakstīšanas brīža, piegādes laiku saskaņojot ar Pircēju.
4.2. Pircējs apņemas:
4.2.1 Preču pieņemšanu, kā arī ar tām saistītos pakalpojumus, veikt Pārdevēja personālam noteiktajā darba laikā.
4.2.2 Preces pieņemšanas un citu saistīto pakalpojumu sniegšanas laikā, ja tādi ir paredzēti, strādājot Pārdevēja teritorijā, ievērot Latvijas Republikā spēkā esošos darba aizsardzības noteikumus, ugunsdrošības noteikumus un citus normatīvos aktus.
4.2.3 uzskatīt par konfidenciāliem jebkuru no Pārdevēja saistībā ar šī Līguma izpildi saņemto dokumentāciju. Pircējs apņemas minēto dokumentāciju bez iepriekšējas rakstiskas Pārdevēja piekrišanas nepublicēt un nenodot trešajām personām, izņemot nodošanu tiesībsargājošajām vai valsts pārvaldes iestādēm normatīvajos aktos noteiktajos gadījumos un kārtībā.
4.2.4 veikt samaksu par Preci šajā līgumā noteiktajos termiņos un kārtībā punktā 3.3. pēc preces pieņemšanas Pircējam nav tiesības samazināt cenu, saistībā ar Preces sastāvu un kvalitāti.
4.2.5 nodrošināt un būt atbildīgam par Nolietotu transportlīdzekļu apsaimniekošanas likuma 6.panta prasību izpildi, 5 (piecu) darba dienu laikā no Preces izvešanas izsniedz SIA “Jēkabpils autobusu parks” transportlīdzekļa likvidācijas sertifikātu un nodrošināt, ka apstrādes uzņēmums - komersants, kas nodarbojas ar nolietotu transportlīdzekļu apstrādi un ir saņēmis atļauju likumā "Par piesārņojumu" noteiktajā kārtībā, šī līguma 1.1.punktā minēto nolietoto transportlīdzekli noraksta, iesniedzot Ceļu satiksmes drošības direkcijai likvidācijas sertifikātu.

5. IZMAIŅAS LĪGUMĀ, TĀ DARBĪBAS PĀRTRAUKŠANA 
5.1. Līgumu var papildināt, grozīt vai izbeigt, Pusēm savstarpēji vienojoties. Jebkuri līguma grozījumi vai papildinājumi tiek noformēti rakstveidā un kļūst par šī līguma neatņemamām sastāvdaļām.
5.2. Līguma 3.1.punktā noteiktā Preces cena nedrīkst tikt grozīta Līguma izpildes laikā. 
5.3. Pārdevējs ir tiesīgs vienpusēji pārtraukt Līgumu, nosūtot Pircējam rakstisku paziņojumu, ja izpildās kaut viens no zemāk minētajiem nosacījumiem: 
5.3.1. ja Pircējs ir nokavējis jebkuru no Līgumā vai tā pielikumos noteiktajiem termiņiem; vai 
5.3.2. ja Pircējs nepilda kādas citas saistības saskaņā ar Līgumu, un ja Pircējs minēto saistību neizpildi nav novērsis 5 (piecu) darba dienu laikā pēc Pārdevēja rakstiska paziņojuma par šādu saistību neizpildi saņemšanas. 
5.4. Gadījumā, ja Puses pārtrauc šo Līgumu pirms tā izpildes, Puses sastāda aktu, ar kuru tiek fiksētas uz šī Līguma pārtraukšanas brīdi Pārdevēja nodotā un Līgumā noteiktā kārtībā pieņemtā Prece. Pircējs veic norēķinu ar Pārdevēju par saskaņā ar šo aktu pieņemtajām Precēm, atbilstoši Līgumā noteiktajiem izcenojumiem. 

6. PUŠU ATBILDĪBA 
6.1. Ja Pircējs neveic samaksu par Preci Līgumā noteiktajos termiņos, tad Pircējs maksā Pārdevējam līgumsodu 1% (viena procenta) apmērā no termiņā nesamaksātās summas par katru nokavējuma dienu bet ne vairāk kā 10% no kavēta maksājuma summas.
6.2. Gadījumā, ja Pircējs nepilda vai atsakās pildīt Līgumu, vai ja Līgums tiek pārtraukts Pircēja vainas dēļ, tajā skaitā Līguma vispārīgo noteikumu 5.3. punktā noteiktajā kārtībā, Pircējs maksā vienreizēju līgumsodu 20% (divdesmit procentu) apmērā no kopējās Preces vērtības. 
6.3. Ja Pircējs neatbrīvo no metāllūžņiem noteikto teritoriju 1.2 punktā minētajos termiņos, tad Pircējs maksā Pārdevējam līgumsodu 1% (viena procenta) apmērā no kopējās līgumsummas par katru nokavējuma dienu, bet ne vairāk kā 10% no kavēta maksājuma summas.
6.4. Puses atbild par sakarā ar šī Līguma neizpildi vai nepienācīgu izpildi otrai Pusei vai trešajām personām nodarītajiem zaudējumiem saskaņā ar Latvijas Republikas normatīvajiem aktiem. 

7. STRĪDU RISINĀŠANAS KĀRTĪBA
7.1. Jebkādi strīdi, nesaskaņas vai prasības, kas radušās saistībā ar Līguma izpildi un kuras nav iespējams atrisināt savstarpēji vienojoties, tiks atrisināti Latvijas Republikas normatīvajos aktos noteiktā kārtībā Latvijas Republikas tiesā.
7.2. Visi paziņojumi un pavēstes, kas nogādāti uz Līguma 11. punktā (Pušu rekvizīti un paraksti) norādītajām adresēm, skaitās izsniegti. Mainot kādu no Līguma 11. punktā (Pušu rekvizīti un paraksti) norādītajiem rekvizītiem, Puses apņemas 3 (trīs) dienu laikā viens otram paziņot par notikušajām izmainām. 

8. NEPĀRVARAMA VARA
8.1. Puses tiek atbrīvoti no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Pusu tiesības un ietekmē uzņemtās saistības, pieņemšana un stāšanās spēkā. 
8.2. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu. 
8.3. Ikvienai no Pusēm ir tiesīgs vienpusēji pārtraukt līgumu, nosūtot otrai Pusei rakstisku paziņojumu vismaz 30 (trīsdesmit) dienas iepriekš, ja nepārvaramas varas apstākļi, kuri ierobežo Līguma izpildi, nepārtraukti turpinās ilgāk par trim mēnešiem. 

[bookmark: _Hlk175668293]9. PERSONU DATU APSTRĀDE
9.1. Puses apliecina, ka tās ir informētas, ka otras Puses iesniegtos personas datus, ja tas nepieciešams Līguma izpildei, drīkst apstrādāt tikai saskaņā ar Līguma priekšmetu, Līgumā noteiktajā apjomā un saskaņā ar spēkā esošo tiesību aktu prasībām. Puses apņemas nodrošināt spēkā esošajiem tiesību aktiem atbilstošu aizsardzības līmeni otras Puses iesniegtajiem personas datiem. 
9.2. Puses apņemas nenodot tālāk trešajām personām otras Puses iesniegtos personas datus. Ja saskaņā ar spēkā esošajiem tiesību aktiem Pusēm var rasties šāds pienākums, tas pirms personas datu nodošanas informē par to otru Pusi, ja vien to neaizliedz spēkā esošie tiesību akti. Puses apņemas iznīcināt otras Puses iesniegtos personas datus, tiklīdz izbeidzas nepieciešamība tos apstrādāt. 

10. CITI NOTEIKUMI
8.1. Līgumslēdzējpuses apņemas neveikt darbības, kas tieši vai netieši nodarītu zaudējumus otrai Pusei.
8.2. Visi šī Līguma abpusēji parakstītie pielikumi kļūst par šī Līguma būtisku un neatņemamu sastāvdaļu.
8.3. Visi neatrisinātie jautājumi tiek risināti saskaņā ar LR tiesību normatīvajiem aktiem.
8.4. Līgumslēdzējpuses apņemas nekavējoties iesniegt viena otrai dokumentus, izziņas un cita veida informāciju, kas nepieciešama šī Līguma saistību izpildei. Šie nosacījumi attiecas arī uz Līgumslēdzējpušu juridisko adrešu, atrašanās vietu un citu rekvizītu maiņu.
8.5. Šis Līgums ir sastādīts latviešu valodā divos oriģināleksemplāros un ir izklāstīts uz 2 (divām) lapām, neskaitot Līguma pielikumus. Viens eksemplārs atrodas pie Pārdevēja un otrs pie Pircēja. Abiem eksemplāriem ir vienāds juridisks spēks.

11.. PUŠU REKVIZĪTI UN PARAKSTI
Pārdevējs                                            Pircējs
